पैराग्लाइडिंग का लुत्फ उठाते दिखे टॉम क्रूज, इस फिल्म के लिए कर रहे हैं तैयारी  
टॉम क्रूज ने उठाया पैराग्लाइडिंग करने का आनंद
सोशल मीडिया पर वायरल हुई टॉम क्रूज की फोटो
फोटो में दिखा टॉम क्रूज का दमदार अंदाज
हॉलीवुड के दमदार एक्टर टॉम क्रूज (Tom Cruise) अपनी शानदार फिल्मों और एक्शन सीन्स के लिए पहचाने जाते हैं. फिल्मों में छाए रहने के साथ ही वह सोशल मीडिया पर भी खूब धमाल मचाते हैं. टॉम क्रूज (Tom Cruise) की कुछ फोटो सोशल मीडिया पर खूब वायरल हो रही है, जिसमें वह पैराग्लाइडिंग का आनंद उठाते दिखाई दे रहे हैं. इन तस्वीरों में टॉम क्रूज (Tom Cruise) ब्लैक सूट, ब्लैक हेलमेट और ब्लैक गॉगल्स लगाए दिखाई दे रहे हैं. इसके साथ ही फोटो में उनके साथ एक प्रशिक्षक भी नजर आ रहा है, जो उन्हें पैराग्लाइडिंग करने में मदद कर रहा है. 
@tomcruise 57, takes to the skies as he learns to paraglide in the French Alps for new film role #tomcruise #tomcruiseuniverse #paraglide #paragliding #paraglider #sky #skies #jump #topgun #topgunmaverick #topgun2
A post shared by  Tom Cruise (@tomcruiseuniverse) on Aug 28, 2019 at 7:33am PDT
टॉम क्रूज (Tom Cruise) की इन फोटो को देखकर लगता है कि वह अपनी आगामी एक्शन फिल्म 'टॉप ग: मैवरिक' की शूटिंग के मद्देनजर कुछ तैयारियां कर रहे हैं. फोटो में टॉम क्रूज का अंदाज काफी दमदार लग रहा है. भले ही इन फोटो को खुद टॉम क्रूज ने शेयर नहीं किया है, लेकिन फोटो ने सोशल मीडिया पर सबका खूब ध्यान खींचा है. 
2,000 feet, 2,000 people, 4 hours of hiking. The most impossible screening of #MissionImpossible Fallout. Thank you all for coming! I wish I could have been there.
A post shared by  Tom Cruise (@tomcruise) on Aug 2, 2018 at 10:38am PDT

बता दें कि कुछ ही दिन पहले टॉम क्रूज (Tom Cruise) ने अपनी फिल्म 'मिशन इंपॉसिबल फॉलआउट' से बॉक्स ऑफिस पर खूब धमाल मचाया था. उनकी इस फिल्म को लेकर सबसे ज्यादा एक्साइटमेंट नॉर्वे के लोगों में देखने को मिली, जिन्होंने करीब 2000 फीट की ऊंचाई से बहुत ही रोमांचक अंदाज में मूवी देखी थी. खास यह है कि इसके लिए टॉम क्रूज ने पेरिस से लेकर कश्मीर तक में एक्शन सीन्स किए थे और यह एक्शन सीन्स ऐसे थे, जिन्हें देखकर कोई भी हैरान हो सकता है.